CELEX: 31997R2094
Language: el
Date: 1997-10-24 00:00:00
Title: Κανονισμός (ΕΚ) αριθ. 2094/97 της Επιτροπής της 24ης Οκτωβρίου 1997 περί δημοπρασίας για τον καθορισμό της επιδότησης για την αποστολή μακρόσπερμου αποφλοιωμένου ρυζιού προς τη νήσο Ρεϊνιόν και περί κατάργησης του κανονισμού (ΕΟΚ) αριθ. 2879/92

Avis juridique important

|

31997R2094

Κανονισμός (ΕΚ) αριθ. 2094/97 της Επιτροπής της 24ης Οκτωβρίου 1997 περί δημοπρασίας για τον καθορισμό της επιδότησης για την αποστολή μακρόσπερμου αποφλοιωμένου ρυζιού προς τη νήσο Ρεϊνιόν και περί κατάργησης του κανονισμού (ΕΟΚ) αριθ. 2879/92  

Επίσημη Εφημερίδα αριθ. L 292 της 25/10/1997 σ. 0014 - 0015

ΚΑΝΟΝΙΣΜΟΣ (ΕΚ) αριθ. 2094/97 ΤΗΣ ΕΠΙΤΡΟΠΗΣ της 24ης Οκτωβρίου 1997 περί δημοπρασίας για τον καθορισμό της επιδότησης για την αποστολή μακρόσπερμου αποφλοιωμένου ρυζιού προς τη νήσο Ρεϊνιόν και περί καταργήσεως του κανονισμού (ΕΟΚ) αριθ. 2879/92Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, περί κοινής οργανώσεως αγοράς της όρυζας (1), και ιδίως το άρθρο 10 παράγραφος 1,Εκτιμώντας:ότι ο κανονισμός (ΕΟΚ) αριθ. 2692/89 (2) έχει καθορίσει τις λεπτομέρειες εφαρμογής σχετικά με τις αποστολές ρυζιού στη νήσο Ρεϊνιόν 7ότι η εξέταση της κατάστασης του εφοδιασμού της νήσου Ρεϊνιόν αποδεικνύει την έλλειψη διαθεσίμων ποσοτήτων ρυζιού 7 ότι, λαμβάνοντας υπόψη τις διαθέσιμες ποσότητες ρυζιού στην αγορά της Κοινότητας, θα πρέπει να καταστεί δυνατό να εφοδιαστεί η νήσος Ρεϊνιόν στην αγορά της Κοινότητας 7 ότι η ειδική κατάσταση που επικρατεί στη νήσο Ρεϊνιόν καθιστά αναγκαίο τον περιορισμό των ποσοτήτων που θα πρέπει να αποσταλούν και, κατά συνέπεια, τον καθορισμό του ύψους της επιδότησης με δημοπρασία 7ότι, μεριμνώντας για σαφήνεια, πρέπει να καταργηθεί ο κανονισμός (ΕΟΚ) αριθ. 2879/92 της Επιτροπής, της 1ης Οκτωβρίου 1992, για τον καθορισμό των επιδοτήσεων στις αποστολές ρυζιού και θραυσμάτων ρυζιού προς την νήσο Ρεϊνιόν (3) 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 1. Τίθεται σε δημοπρασία η επιδότηση κατά την αποστολή μακρόσπερμου αποφλοιωμένου ρυζιού του κωδικού ΣΟ 1006 20 98 η οποία αναφέρεται στο άρθρο 10 παράγραφος 1 του κανονισμού (ΕΚ) αριθ. 3072/95 για τη νήσο Ρεϊνιόν.2. Η δημοπρασία που αναφέρεται στην παράγραφο 1 θα διαρκέσει έως τις 25 Ιουνίου 1998. Κατά τη διάρκειά της πραγματοποιούνται εβδομαδιαίες δημοπρασίες, για τις οποίες οι ημερομηνίες κατάθεσης των προσφορών καθορίζονται στην προκήρυξη της δημοπρασίας.3. Η δημοπρασία πραγματοποιείται σύμφωνα με τις διατάξεις του κανονισμού (ΕΟΚ) αριθ. 2692/89 και τις διατάξεις του παρόντος κανονισμού.Άρθρο 2 Μια προσφορά γίνεται αποδεκτή μόνο εφόσον αφορά ποσότητα τουλάχιστον 50 τόνων και κατ' ανώτατο ποσό 3 000 τόνων.Άρθρο 3 Η εγγύηση που αναφέρεται στο άρθρο 7 παράγραφος 3 στοιχείο α) του κανονισμού (ΕΟΚ) αριθ. 2692/89 ανέρχεται σε 20 Ecu ανά τόνο.Άρθρο 4 Τα πιστοποιητικά επιδότησης που εκδόθηκαν στα πλαίσια της παρούσας δημοπρασίας θεωρούνται, ως προς τον καθορισμό της διάρκειας ισχύος τους, ότι εκδόθηκαν την τελευταία ημέρα της προθεσμίας υποβολής των προσφορών.Άρθρο 5 Οι κατατεθείσες προσφορές θα πρέπει να λαμβάνονται από την Επιτροπή μέσω των κρατών μελών το αργότερο μιάμιση ώρα μετά τη λήξη της προθεσμίας για την εβδομαδιαία κατάθεση των προσφορών, όπως προβλέπεται στην προκήρυξη δημοπρασίας. Πρέπει να διαβιβάζονται σύμφωνα με τον πίνακα που περιλαμβάνεται στο παράρτημα.Σε περίπτωση που δεν υποβληθούν προσφορές, τα κράτη μέλη ενημερώνουν σχετικά την Επιτροπή εντός της ίδιας προθεσμίας που αναφέρεται στο προηγούμενο εδάφιο.Άρθρο 6 Οι ώρες που καθορίζονται για την κατάθεση των προσφορών είναι ώρες Βελγίου.Άρθρο 7 1. Βάσει των προσφορών που έχουν κατατεθεί, η Επιτροπή αποφασίζει, σύμφωνα με τη διαδικασία που προβλέπεται στο άρθρο 22 του κανονισμού (ΕΚ) αριθ. 3072/95:- είτε τον καθορισμό μέγιστης επιδότησης,- είτε να μη δοθεί συνέχεια στη δημοπρασία.2. Εφόσον καθορισθεί μέγιστη επιδότηση, η κατακύρωση γίνεται υπέρ του ή των υποψηφίων των οποίων η προσφορά ανέρχεται στο επίπεδο της μέγιστης επιδότησης ή σε κατώτερο επίπεδο.Άρθρο 8 Η προθεσμία υποβολής των προσφορών για την πρώτη μερική δημοπρασία λήγει στις 6 Νοεμβρίου 1997, ώρα 10.00.Η τελευταία ημερομηνία για την κατάθεση των προσφορών καθορίζεται στις 25 Ιουνίου 1998.Άρθρο 9 Ο κανονισμός (ΕΟΚ) αριθ. 2879/92 καταργείται.Άρθρο 10 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 24 Οκτωβρίου 1997.Για την ΕπιτροπήFranz FISCHLERΜέλος της Επιτροπής(1) ΕΕ L 329 της 30. 12. 1995, σ. 18.(2) ΕΕ L 261 της 7. 9. 1989, σ. 8.(3) ΕΕ L 287 της 2. 10. 1992, σ. 10.ΠΑΡΑΡΤΗΜΑ >ΑΡΧΗ ΓΡΑΦΗΚΟΥ>>ΤΕΛΟΣ ΓΡΑΦΗΚΟΥ>